kardosdrur/scandi-wiki huggingface dataset:
DGS-Østjylland

DGS-Østjylland er en elevorganisation fra Aarhus etableret i 2003 af det gamle Århus StorElevråd.
Organisationen er uddannelsespolitisk og tværpolitisk. Den beskæftiger sig med erfaringsudveksling elevrådene imellem, videreuddannelse af elevrødder og aktivering af elever.
På en generalforsamling maj 2008 blev DGS-Århus sammenlagt med yderligere 6 gymnasier i Horsens/Vejle-området, og organisationen tog navneændring til det nuværende "DGS-Østjylland", ofte forkortet til "DGSØ".

I foråret 2016 blev tilhørsforholdet for gymnasierne under DGS Østjylland i området omkring Horsens og Vejle overført til DGS Sydmidt. Dette var som følge af en række interne debatter omkring hvorvidt det var praktisk, at DGS Østjylland strakte sig over så stort et geografisk område. 

Organisationen er en region under hovedorganisationen, Danske Gymnasieelevers Sammenslutning.

Formænd 
 2003-2005 – Uffe Lembo
 2005-2006 – Jeppe Larsen
 2006-2007 – Louise Mosgaard
 2007-2008 – Kristian Bruun
 2008-2009 – Saila Naomi Stausholm
 2009-2010 – Juliane Stege
 2010-2010 – Amanda Megan Schmidt
 2010-2012 – Clara Ulrich Eggers
 2012-2013 - Rasmus Holme Nielsen
 2013-2014 - Isabella Maria Engberg
 2014-2015 - Lasse Sjøbeck Jørgensen
 2015-2017 - Mads Eskjær Øbakke
 2017-2018 - Cathrine Ejlskov Syrtsova
2018-2019 - Martin Mejlgaard
2019-2020 - Emma KV Andersen
2020-2021 - Peter Hove og Clara Wennerstrøm Radl
2021-2022 - Oliver Payne og Camilla Louise Pedersen
2022-2022 - Alfred Lynge Mikkelsen
2022-2023 - Milena Camilla Bak

Næstformænd 
 2013-2014 - Valdemar Davidsen
 2014-2015 - Flemming Saugmann Brun
 2015-2016 - August Severinsen Cortes
 2016-2017 - William Vinther
 2017-2018 - ?
 2018-2019 - Gertrud Lynge Mikkelsen og Elvira Zachariasen
 2019-2020 - Oline Nitschke og Emma MacLean Sinclair
 2020-2021 - Ingen næstformænd
 2021-2022 - Ingen næstformænd
 2022 - Alberte Krog Pedersen

Referencer 

Ungdomsorganisationer
Etableret i 2003
Sykkylven

Sykkylven er en kommune i Møre og Romsdal fylke i Norge. Den grænser i øst til Stordal og Stranda og i sydvest til Ørsta. Nord for Storfjorden ligger kommunene Ålesund, Skodje og Ørskog. Dalstrøget Velledalen ligger i kommunen.

Erhvervsliv 
Hovederhvervet i Sykkylven er industri, med hovedvægt på møbelindustri. De mest kendte fabrikker er Ekornes, Scandinor ANS, Hjellegjerde, Brunstad og L.K. Hjelle

Eksterne henvisninger 

 Sykkylven Kunstgalleri  
 Kultur i Sykkylven på kort fra Kulturnett.no

Kommuner i Møre og Romsdal
Hvar

Hvar er er en ø beliggende centralt i Adriaterhavet ikke langt fra Kroatiens kyst. Øen ligger som centralt knudepunkt for mange ruter, der krydser det østlige Adriaterhav. 
Hvar ligger cirka en times sejlads fra Split.

Hvar er en del af det kroatiske ø-landskab og nyder speciel anerkendelse for både sin smukke natur og den kulturelle mangfoldighed.

Eksterne kilder/henvisninger 

Øer i Kroatien
Lægeforeningen

Lægeforeningen (forkortet LF), tidligere Den almindelige danske Lægeforening (forkortet DADL) er den faglige interesseorganisation for læger i Danmark. Lægeforeningen varetager lægers interesser ved at søge indflydelse på politiske holdninger og beslutningsprocesser, der har betydning for sygdom og sundhed og lægers arbejde. Foreningen arbejder for at fremme kollegialitet og høj faglighed blandt læger og bidrager aktivt til at styrke lægers mulighed for at uddanne sig og udføre forskning og udvikling.

Lægeforeningen er en hovedforening, der omfatter medlemmer af lægernes forhandlingsberettigede foreninger:
 Yngre Læger (YL)
 Foreningen af Speciallæger (FAS)
 Praktiserende Lægers Organisation (PLO)

Lægeforeningen er repræsenteret i hver af de fem regioner med regionale bestyrelser.

Næsten alle læger i Danmark er medlemmer af Lægeforeningen, der i januar 2020 havde et medlemstal på 32.067.

Bestyrelsen i Lægeforeningen er sammensat af repræsentanter for de tre forhandlingsberettigede foreninger. Formanden er valgt direkte af repræsentantskabet, der er Lægeforeningens øverste myndighed. Formanden har siden foråret 2020 været Camilla Rathcke.

Lægeforeningen udgiver Ugeskrift for Læger.

Formænd 

 1857: : Frederik Ferdinand Mourier
 1857-1859: Carl Edvard Marius Levy
 1859-1861: Frederik Ferdinand Mourier
 1861-1863: Christian Andreas Ditzel
 1863-1869: Carl Emil Tolderlund
 1869-1874: Frederik Jacob Trier
 1874-1877: Rasmus Anton Holm
 1877-1879: Jacob Julius Petersen
 1879-1883: Lorentz Rasmus Lorentzen
 1883-1889: Theodor Martinus Trautner
 1889-1895: Joachim Christian Bünger
 1895-1901: Georg Ferdinand Borch
 1901-1907: Sophus Julius Christian Meyer
 1907-1912: Hjalmar Vilhelm Bernhard Maag
 1913-1922: Victor Alexander Scheel
 1922-1928: Sophus Bang
 1928-1934: Johan Peter Skot-Hansen
 1934-1940: Hother Adam Tolderlund
 1940-1945: Mogens Fenger
 1945-1950: Alfred Carl Christian Clemmesen
 1950-1958: Charles Ejnar Jacobsen
 1958-1961: Holger Niels Henning Ehlers
 1961-1964: Poul Bonnevie
 1964-1970: Jens Andreas Larsen
 1970-1974: Jørgen Fog
 1974-1980: Francis George Robert Zachariae
 1980-1986: Erik Kristian Holst
 1986-1992: Jens Kristian Gøtrik
 1992-1993: Erling Egelund Schmidt
 1993-1999: Torben Pedersen
 1999-2005: Jesper Poulsen
 2005-2010: Jens Winther Jensen
 2010-2010: Yves Sales (konstitueret)
 2010-2015: Mads Koch Hansen
 2015-2020 : Andreas Rudkjøbing
 2020-: Camilla Rathcke

Referencer

Litteratur 
 V.A. Fenger, Den Almindelige Danske Lægeforening 1857-1957, København 1957.
 Kurt Jacobsen og Klaus Larsen, Ve og velfærd - Læger, sundhed og samfund gennem 200 år, Lindhardt & Ringhof 2007.

Eksterne henvisninger 
 Lægeforeningens hjemmeside
 Ugeskrift for Læger

Fagforbund under AC
Lægefaglige institutter, råd og foreninger
Etableret i 1857
Yngre Læger

Yngre Læger (eller blot YL), er en forening under Lægeforeningen, som særligt har til formål at varetage yngre lægers faglige og økonomiske interesser samt at yde støtte til medlemmer i tilfælde af konflikt. Foreningen har ca. 15.000 medlemmer, og gennemsnitsalderen er ca. 39 år.

De fleste medlemmer er i gang med at uddanne sig til speciallæger og ca. en fjerdedel er allerede speciallæger.

Foreningens tidligere navn var Foreningen af Yngre Læger (FAYL).

Eksterne links 
Yngre Lægers hjemmeside 
Lægeforeningens portal

Foreninger fra Danmark
Menneske-datamaskine interaktion

Menneske-datamaskine interaktion eller menneske-computer interaktion (forkortet HCI, fra Human-Computer Interaction) er en videnskabelig retning, der har rødder indenfor datalogi og computervidenskab men som overlapper forskellige felter inden adfærdspsykologi. Indenfor computervidenskaben beskæftiger feltet sig typisk med, hvordan man opbygger betjeningsdelen af en maskine (typisk men ikke nødvendigvis en grafisk brugerflade til en computer), så den er nem og intuitiv for mennesker at betjene. Et af principperne er, at disse mennesker ikke nødvendigvis behøver at være teknikere selv, men derimod at tilpasse systemerne så de bliver nemme og logiske at anvende både for eksperter og lejlighedsvise brugere.

Formål 
Et basalt formål med HCI er at forbedre interaktionen mellem brugere og computere, ved at gøre computere mere brugbare og modtagelige for brugerens behov.

 metodologier og processer til design af interfaces
 metoder til implementering af interfaces
 teknikker til evaluering og sammenligning af interfaces
 udvikling af nye interfaces og interaktionsteknikker
 udvikling af deskriptive og forudsigende modeller og teorier for interaktion

Se også 
 Brugergrænseflade
Foreningen af Speciallæger

Foreningen af Speciallæger (FAS) er en forhandlingsberettiget forening under Lægeforeningen, som særligt har til formål at varetage speciallægers faglige, organisatoriske, økonomiske og kollegiale interesser. Foreningen har . 8.627 medlemmer, der (januar 2019) er fordelt på følgende  erhvervsforeninger:

Overlægeforeningen  - (OL) (6.566 medlemmer)
Foreningen af Praktiserende Speciallæger  - (FAPS) (1.036 medlemmer)
Læger i Erhvervslivet  - (LE) (358 medlemmer)
Universitetsansatte Læger  - (ULF) (193 medlemmer)
Overlæger i Staten  - (OS) (123 medlemmer)
Foreningen af Lægelige Chefer i Danmark  - (FLCD) (117 medlemmer)
Foreningen af kommunalt ansatte læger i FAS  - (FAKL) (75 medlemmer)

Eksterne links 
FAS' hjemmeside 
 Lægeforeningens portal

Foreninger fra Danmark
Speciallæge

En speciallæge er en person der efter fuldført universitetsuddannelse til læge (medicinstudiet) og klinisk basisuddannelse (KBU), yderligere har gennemført en praktisk og teoretisk videreuddannelse i et af de 38 medicinske specialer godkendt af Sundhedsstyrelsen. Denne videreuddannelse har, afhængigt af speciale, en varighed på 5-6 år. Speciallæge er en beskyttet titel og kun personer der har gennemført førnævnte forløb samt efterfølgende opnået autorisation som speciallæge må benytte sig af betegnelsen.

En almindelig praktiserende læge er speciallæge i almen medicin.

Praksis 
Speciallæger kan både have sin egen praksis eller være ansat i sygehusvæsnet. Indenfor visse specialer er det mere almindeligt med egen praksis, fx oftalmologi (øjenlæger), dermatologer (hudlæger) mv. mens andre specialer stort set kun findes på sygehuse, fx de fleste intern medicinske specialer og kirurgiske specialer. Speciallæger på sygehuset har typisk titel af afdelingslæge eller overlæge.

Anerkendte medicinske specialer 
Følgende 39 medicinske specialer er anerkendt af Sundhedsstyrelsen:
 Almen medicin
 Akutmedicin
 Anæstesiologi 
 Arbejdsmedicin
 Børne- og ungdomspsykiatri
 Dermato-venerologi
 Diagnostisk radiologi
 Gynækologi og obstetrik
 Intern medicin: endokrinologi
 Intern medicin: gastroenterologi og hepatologi
 Intern medicin: geriatri
 Intern medicin: hæmatologi
 Intern medicin: infektionsmedicin
 Intern medicin: kardiologi
 Intern medicin: lungesygdomme
 Intern medicin: nefrologi
 Intern medicin: reumatologi 
 Kirurgi
 Karkirurgi
 Plastikkirurgi
 Thoraxkirurgi
 Urologi
 Klinisk biokemi
 Klinisk farmakologi
 Klinisk fysiologi og nuklearmedicin
 Klinisk genetik
 Klinisk immunologi
 Klinisk mikrobiologi
 Klinisk onkologi
 Neurokirurgi
 Neurologi
 Oftalmologi
 Ortopædisk kirurgi
 Oto-rhino-laryngologi
 Patologisk anatomi og cytologi
 Psykiatri 
 Pædiatri 
 Retsmedicin 
 Samfundsmedicin

Referencer 

Lægevidenskab
Stillingsbetegnelser inden for sundhed
Sinbads syvende rejse

Sinbads syvende rejse (The 7th Voyage of Sinbad) er en amerikansk fantasyfilm fra 1958, instrueret af Nathan Juran og berømt for Ray Harryhausens stop-motion-effekter og Bernard Herrmanns musik.

Kerwin Mathews spiller hovedrollen som den heroiske kaptajn Sinbad, der forsøger at redde en smuk prinsesse (Kathryn Grant) fra en ond troldmand (Torin Thatcher). Undervejs må han prøve kræfter med bl.a. en tohovedet rok, en kæmpekyklop, en drage og et fægtende skelet.

Sinbads syvende rejse var første gang i filmhistorien, man så mytologiske 1001 nats-væsner optræde som livagtige, tredimensionale væsner, side om side med levende skuespillere, og endda i farver. Tidligere havde man typisk brugt store, klodsede papmachedukker eller skuespillere i fantasifuld makeup, men i Sinbads syvende rejse er disse væsner skabt af animatoren Ray Harryhausen via stop-motion og kombineret med de levende skuespillere via bagprojektion. Selvom filmen i dag kan virke dated, gjorde Harryhausens effekter et voldsomt indtryk på datidens publikum. Den danske dvd-udgivelse indeholder en dokumentar, hvor forskellige filmskabere erindrer, hvordan filmen påvirkede dem.

Filmen vandt i 1959 en Hugo Award for Best Dramatic Presentation.

Bernard Herrmanns musik, der bl.a. omfatter et hidsigt skelet-stykke for xylofon og orkester, er genindspillet to gange, først som en kort suite dirigeret af Herrmann selv, siden komplet med Royal Scottish National Orchestra dirigeret af John Debney.

En scene i filmen, hvor Sinbad fægter med et skelet på en vindeltrappe, inspirerede en tilsvarende fægtescene i filmen Highlander (1986).

Eksterne henvisninger 
 

Sinbad
Fantasyfilm fra USA
Amerikanske film fra 1958
Kultfilm
Stop-motion animerede film
Drager på film
Engelsksprogede film
Bønnerup Strand

Bønnerup Strand er en lille fiskerby og en strand på Djursland med , beliggende på nordkysten af Norddjurs Kommune ud mod Kattegat. Byen ligger i Region Midtjylland og hører til Hemmed Sogn.

Bønnerup Strand er en populær bade- og ferieby med mange sommerhuse og badehotellet Feriecenter Kattegat, der indeholder mere end 140 ferielejligheder. Der ligger en dagli'brugs nær derved. Ved havnen ligger en tange med en lang mole, hvorpå der står syv store vindmøller. Man kan desuden finde et kystbatteri og et krudthus fra 1776 i byen.

Nogle hundrede meter syd for fiskerbyen ligger landsbyen Bønnerup. Fra Bønnerup Strand er der ca. 18 kilometer til Grenaa og 35 kilometer til Aarhus Lufthavn ved Tirstrup.

Eksterne henvisninger 

 Feriecenter Kattegat
 Norddjurs Kommune

Kilder

Billeder fra byen 

Byer i Norddjurs Kommune
Strande i Danmark
Kimplante

En kimplante er den unge plante, som netop er spiret frem af frøet. Kimen er forstadiet til den nye plante. Den er også den aktive del af frøet, som rummer de styrende arveanlæg, der skal sætte gang i spiringen. Kimplanten består af kimrod, kimstængel og et eller flere kimblade. Hos de enkimbladede planter findes kun ét kimblad, hos de tokimbladede er der to, mens der hos nåletræerne findes flere. Kimplanten har to vækstpunkter: et i toppen, der senere vil danne den blivende plantes stængel, blade og blomster, og et i spidsen af kimroden, hvorfra der sker rodvækst.

Spiringstidspunktet er bestemt af arvelige forhold. Planter fra egne med kolde vintre eller langvarige tørkeperioder har ofte indbygget en frøhvile, som forhindrer, at frøet går i gang med at spire på ugunstige tidspunkter. Frøet rummer – ud over kimen – oplagsnæring, frøhvide, hinder og den ydre skal. Frøhvilen brydes ved en kombination af tilgængeligt vand og passende (lav) temperatur. Når frøhvilen er brudt ved hjælp af en kombination af skiftende enzymer, er kimen klar til at spire.

Kimplantens spiring sættes i gang ved frøets optagelse af vand. Når vandindholdet når tæt på 60 %, igangsættes celledeling og cellestrækning i kimen. Det skaber kimroden, som sørger for optagelse af vand og mineralske salte fra den omgivende jord. Den videre fremspiring af kimstængel og kimblade er baseret på den energi og det materiale, som ligger klar i frøhviden. Så snart stængel og kimblade bliver belyst, dannes der grønkorn, og fotosyntesen går i gang. Fra dette tidspunkt bliver kimplanten mere og mere uafhængig af oplagsnæringen i frøhviden.

Efter et stykke tid dannes det eller de første, ægte blade. Kimroden vokser videre nedad eller den afløses af en blivende rod. Stænglen strækkes, og kimplanten er blevet til en rigtig plante. Først på det tidspunkt har planten gode muligheder for at overleve, for kimplanten er meget sart og dør let ved svampeangreb, dyregnav eller mekanisk skade (ukrudtsbekæmpelse f.eks.).

Botanik
Gloria (album)

Gloria er titlen Lars Lilholt Bands 14. album.

Spor 
 Den Hvide Dværg
 Digteren
 Bag Kuala Lumpurs Smil
 Gloria
 En-To-Trefireogtyve
 Vi Mødes under Månen
 Sandheden
 Hvert Menneske Jeg Ved
 Tycho Brahe
 Singapore Annie
 Er Der mon Bal Bagefter
 Nu Søger De Hinanden
 Pigen Med Den Blå Violin

Musikere 
Lars Lilholt (sang, violin, ak. guitar, slangeskindsviolin, dulcimer, krumhorn)
Kristian Lilholt (keyboards,ak. guitar, kor)
Tine Lilholt (tværfløjte, piccolofløjte, div. blokfløjter, bambusfløjte, violin, kor)
Gert Vincent (el. og ak. guitar, saz, tibetansk bedeklokke, kor)
Tom Bilde (bas, trombone, banjo, ak. guitar, keyboards, kor)
Klaus Thrane (trommer, percussion, programmering)

Gæstemusikere 
Rasmus Lyberth (sang)
Stevie Saint (skotske sækkepiber)
André le Meut (bombarde, bretonsk sækkepibe),
Christen Frost (saxofon)
Knud Erik Nørgård (trompet, flygelhorn, piccolotrompet)
Niels Hoppe (Saxofon)
Anders Majlund Christensen (trombone, bastrombone)
Jan Bertil Edlund (bratsch)
Ian van Rensburg (violin)
Todd Cadieux (violin)
Dorte Rolff-Petersen (cello)
Jan Kaspersen (Kor)
Sus Steensig (Kor)
Michelle Birkballe (Kor)
Lars Reker (Kor)
Johs. Stærk (Kor)

Særligt om Pladen 
 GLORIA udløste platin for salg af 50.000 eksemplarer kun 3 dage efter udgivelsen.
 Det var Lilholt Bands første studiealbum i næsten 4 år på dette tidspunkt.

Kilder

Lars Lilholt Band-album
Album fra 2001
Mozzarella

Mozzarella er flere italienske friskoste:
 mozzarella di latte di bufala er lavet af upasteuriseret bøffelmælk
 mozzarella di bufala campana er lavet af vandbøffelmælk fra den italienske provins Campania
 mozzarella fior di latte er lavet af frisk pasteuriseret eller upasteuriseret komælk

mozzarella lavet af mælkeblandinger.

Frisk mozzarella serveres normalt den dag det er fremstillet, da den ikke kan holde mere end 12-24 timer. Mozzarella bruges til pizza, lasagne og sammen med basilikum og tomater i skiver i capresesalat.

Næringsstoffer 
Næringsstoffer i 100g mozzarella:

Eksterne henvisninger 

 Mozzarella di Bufala Campana trade organization 
 Det officielle DOP konsortium

Oste
Mad fra Italien
Friends (flertydig)

Friends kan have flere betydninger:

 Friends - primærbetydning, på dansk venner
 Friends (sitcom) - en amerikansk tv-serie og sitcom, på dansk Venner
 Friends (bjergbestigning) – Et redskab til Big Wall-klatring.
 Friends (band), en svensk musikgruppe.
 Friends (musikgruppe fra Brooklyn), en amerikansk musikgruppe.
 Friends (soundtrack) – et soundtrack af Elton John og Bernie Taupin
 Friends (film fra 1912) – amerikansk stumfilm fra 1912 af D. W. Griffith
Adobe InDesign

Adobe InDesign er et publicerings og opsætningsprogram fra softwarekoncernen Adobe. Programmet er afløseren for PageMaker.

Programmets primære funktion er at arrangere tekst, illustrationer og andre grafiske virkemidler til tryk. 

Programmet har en del til fælles med Adobe Illustrator, og kan rumme flere hundrede sider, og anvendes derfor ofte til produktion af både bøger og magasiner.

Basis funktionaliteter 
 Tilsætning af skygger  på tekst og billeder. Automatisk generering af elegante typografier. Avancerede tabelfunktoner.
 Effektiv objektorienteret formatering.
 Adobe Photoshop, Adobe Illustrator (Adobe PDF)-lagunderstøttelse. Visning af udvalgte lag og lagsammensætninger i Photoshop-filer og lag i Illustrator-filer (Adobe PDF-filer).
 Forankrede objekt, forankring af billedforklaringer, citatudtræk, marginnoter og grafik til tekst.
 Præcis kontrol af placeringen af forankrede objekter, anvendelse af figursatsindstillinger.
 Microsoft Word og RTF-understøttelse. Automatisk formatering af Microsoft Word-filer ved import ved at tilknytte Word-formater til InDesign-formater.
 Effektive teksthåndteringsfunktioner, herunder muligheden for at trække og slippe samt indsætte uden at formatere tekst, samt et integreret tekstbehandlingsværktøj for at gøre redigeringen hurtigere.
 Fleksibel XML-understøttelse, import af XML-filer med optimalkontrol, herunder samkædning til XML-indhold for lettere opdatering.
 Trykfarvestyring og kontrol af overprint og trykfarvegrænser.
 Eksport til andre filformater, blandt andre SWF og PDF

Se også 
 Desktop publishing

Eksterne henvisninger 

Software fra Adobe Systems
Kontorteknik
DTP-programmer til OS X
DTP-programmer til Windows
586 f.Kr.



Begivenheder 
 Jerusalem belejres af kong Nebukadnesar II, templet lægges i ruiner og folket deporteres.

Født

Dødsfald

Sport 

86
Katja

Katja er et pigenavn, der er opstået som en russisk kortform af Katharina. Navnet findes i flere varianter, blandt andet Kathja, Katia og Katya. Lidt mere end 4.100 danskere bærer et af disse navne ifølge Danmarks Statistik.

Kendte personer med navnet
Katja K/Katja Kean, kunstnernavn for Sussi la Cour, dansk pornoskuespiller, model og designer.
Katja Miehe-Renard, dansk skuespiller.
Katja Nyberg, finsk-norsk håndboldspiller.
Katja Seizinger, tysk alpin skiløber.

Navnet anvendt i fiktion
Katja er navnet på pigen, der sammen med Kim, Erik og Brille fra Kim-bøgerne, en serie drengebøger fra 1960'erne, opklarer forbrydelser.

Pigenavne
Tikopia

Tikopia er en lille ø beliggende i Salomonøerne. Øen har befolkningskontrol, da den er så lille og isoleret, og den derfor ikke må blive overfyldt. I 1920 boede der ca. 1000-2000 mennesker. Der kommer kun skibe til Tikopia ca. 2 gange om året, så de er næsten totalt selvforsynende.

Fiskeri på Tikopia 
Omkring øen anvendes forskellige fisketekniker:

Typer, tekniker og niches 
 Dybtvands fiskeri – Brug af tungt blylod ned til 200 m. i nattetimerne.
 Line efter båd – En line bliver spændt efter en båd, hvor der i enden er fastgjord en krog. Fiskes udenfor revet.
 Fiskeri med net – Et net, som bliver kastet ud fra en kano, og så håber man på at der er noget i nettet når det trækkes ind.
 Harpun (Nat/dag) – Når de rammer fisken så trykker de den op mod rev-stenene. Fiskeri efter hajer med flyde udenfor revet.

Produktion 
Produktionen per time per mand beløber sig til ca. 1 kg.

Cyklonen Zoe 
På Tikopia har der været cykloner i 1952, 1985, 1991 og 2002.

I 2002 var det cyklonen Zoe, der hærgede. Den bevirkede, at alle mennesker på Tikopia ændrede deres huse. De normale huse på Tikopia bestod af bliktage og trævægge. Efter Zoe, den 28. december, havde været der, byggede alle sine huse om til huse, som ikke er mere end 2-3 m. høje og døren ca. 1 m. høj fra jorden af. Det gør, at hvis der skulle komme flere cykloner, så vil vinden glide over tagene.

Salomonøerne
Kate

Kate er et pigenavn, der er en engelsk afledning af Katharina. I mange tilfælde bruges navnet som kaldenavn for personer, der er navngivet med Katharina eller en variant heraf. Varianter af navnet omfatter blandt andet Kathe, Katie, Kathy, Katy, Ketty, Cate, Cathe og Cathy. Et af disse navne bæres af mere end 7.500 danskere ifølge Danmarks Statistik.

Kendte personer med navnet
Bemærk, at flere af disse personer er kendt under navnet Kate eller en variant, men i virkeligheden bærer et længere navn baseret på Katharina.
Kathy Bates, amerikansk skuespiller.
Kate Beckinsale, engelsk skuespiller.
Cate Blanchett, amerikansk skuespiller.
Kate Bush, engelsk musiker og komponist.
Katy Bødtger, dansk sanger.
Kate Fleron, dansk journalist og redaktør.
Cathy Freeman, australsk atlet.
Katie Holmes, amerikansk skuespiller.
Kate Hudson, amerikansk skuespiller.
Kate McGarrigle, canadisk musiker og komponist.
Katie Melua, georgisk-britisk musiker.
Kate Mundt, dansk skuespiller.
Mary-Kate Olsen, amerikansk skuespiller.
Katy Valentin, dansk skuespiller.
Kate Winslet, engelsk skuespiller.

Navnet anvendt i fiktion
Kate Warner er en figur i tv-serien 24 Timer.
Kate Austen er en figur i tv-serien Lost.
Cate Archer er en figur i computerspillet No One Lives Forever og efterfølgeren hertil.
Cathy's Clown er en sang med The Everly Brothers.
Kathy's Song er en sang af og med Paul Simon.

Pigenavne

hu:Kata (keresztnév)
Dansk Udenrigspolitisk Institut

Dansk Udenrigspolitisk Institut (DUPI) var en selvejende institution der blev oprettet ved lov i 1995.

Formålet med instituttet var at styrke forsknings-, udrednings- og informationsvirksomheden i Danmark om internationale forhold og dansk udenrigspolitik.

Instituttet blev nedlagt pr. 31. december 2002 og pr. 1. januar 2003 fusioneret ind i Dansk Institut for Internationale Studier (DIIS), oprettet ved lov nr. 411 af 6. juni 2002

Udvalgt udgivelse

Ekstern henvisning 

Lov nr 411 af 06/06/2002. Lov om etablering af Dansk Center for Internationale Studier og Menneskerettigheder 

Videnskabelige og historiske institutioner
Etableret i 1995
Ophørt i 2002
National Alliance (USA)

National Alliance er en amerikansk højreekstremistisk, nazistisk organisation, stiftet af Dr. William L. Pierce. Organisationen er stor i USA, og den har afdelinger flere steder i verden. The National Alliance' største indtægtskilde er pladeselskabet Resistance Records, der sælger "white power rock" over internettet. Organisationen har egen radiokanal, American Dissident Voices, og den udgiver magasinerne National Vanguard og Free Speech.

Referencer

Eksterne henvisninger
 The National Alliance
 Resistance Records 

Nynazistiske organisationer
Etableret i 1974
Ophørt i 2013